# data[].attributes.body
NUR ADLINA SHAFIQAH RAZALI

AM2505019003

# data[].attributes.body
DANISH SHAZLY BIN SHARAZI

AM2505019303

# data[].attributes.body
NUR JANNAH ARMIZA BINTI ARMAN

AM2505018646

# data[].attributes.body
NUR NABILAH ZATASHA BINTI MOHD HASSAN

AM2505018633

# data[].attributes.body
WAN NURBADRINA AUNI BINTI WAN MOHD NASIRUDDIN

AM2505018641

# data[].attributes.body
Epistemologi berasal daripada perkataan Yunani “episteme” yang bermaksud pengetahuan, dan “logos” yang bermaksud kajian. Oleh itu, epistemologi merujuk kepada cabang falsafah yang mengkaji tentang asal usul, sifat, had dan kriteria pengetahuan. Ia bertujuan untuk memahami bagaimana manusia memperoleh ilmu, apakah yang menjadikan sesuatu itu dianggap benar, dan bagaimana ilmu itu dapat dibuktikan secara sah. Dalam erti kata lain, epistemologi menjawab soalan seperti: "Apakah itu ilmu?", "Bagaimanakah kita mengetahui sesuatu perkara?", dan "Bilakah sesuatu itu dianggap benar dan dipercayai?". Kajian ini bukan sahaja relevan dalam bidang falsafah, tetapi juga penting dalam pelbagai aspek kehidupan seperti sains, pendidikan, dan etika.

# data[].attributes.body
Dari sudut pandangan Barat, epistemologi lebih menjurus kepada pendekatan rasional dan empirikal, iaitu ilmu dianggap benar apabila dapat dibuktikan secara logik atau melalui pengalaman. Tokoh seperti René Descartes berpendapat bahawa pengetahuan perlu bermula dengan keraguan, dan hanya perkara yang tidak boleh diragui dianggap benar, seperti dalam ungkapannya yang terkenal “I think, therefore I am.” Manakala John Locke dan David Hume, tokoh empiris, menekankan bahawa ilmu diperoleh melalui pengalaman deria, seperti melihat dan mendengar. Barat juga memperkenalkan konsep skeptisisme, iaitu keraguan terhadap semua bentuk ilmu sehingga dapat dibuktikan dengan bukti kukuh. Oleh itu, Barat lebih menilai kebenaran ilmu berdasarkan bukti fizikal, pemerhatian

# data[].attributes.body
Sementara itu, epistemologi dari sudut pandangan Timur pula berbeza pendekatannya. Ia lebih menekankan unsur batin, intuisi dan keharmonian dengan alam. Dalam pemikiran falsafah Timur seperti Confucianisme, Taoisme dan Buddhisme, pengetahuan dianggap sebagai alat untuk membentuk akhlak mulia dan kedamaian diri. Contohnya, Confucius percaya bahawa ilmu harus digunakan untuk memperbaiki tingkah laku dan memperkukuh struktur sosial, manakala Laozi dalam Taoisme menekankan keselarasan manusia dengan alam semesta sebagai sumber pengetahuan sejati. Selain itu, falsafah Timur juga menekankan bahawa ilmu bukan hanya untuk mencari kebenaran luar, tetapi juga untuk mencapai pencerahan dalaman dan ketenangan jiwa. Maka, pendekatan Timur terhadap ilmu lebih bersifat holistik dan spiritual.

# data[].attributes.body
Dalam konteks epistemologi Islam, pengetahuan dianggap sebagai anugerah daripada Allah dan bertujuan untuk mendekatkan manusia kepada Pencipta. Islam mengiktiraf tiga sumber utama ilmu iaitu wahyu, akal dan deria, dengan wahyu (al-Quran dan hadis) sebagai rujukan tertinggi. Ilmu bukan sahaja dilihat sebagai alat untuk memahami dunia, tetapi juga sebagai jalan menuju kebenaran dan kebaikan akhlak. Tokoh-tokoh Islam seperti Al-Ghazali menekankan bahawa ilmu yang benar adalah ilmu yang membawa manusia kepada ketaatan kepada Allah, manakala Ibn Sina dan Ibn Khaldun menggabungkan kajian saintifik dengan prinsip Islam. Dalam epistemologi Islam, ilmu mesti diamalkan dengan etika dan tanggungjawab, dan disebarkan untuk manfaat umat. Oleh itu, epistemologi Islam bukan sahaja membincangkan bagaimana ilmu diperoleh, tetapi juga tujuan moral dan spiritual di sebalik ilmu tersebut.

# data[].attributes.body
1.0 MAKLUMAT ASAS FILEM

sinopsis

plot

watak dan perwatakan

# data[].attributes.body
2.0 CABANG FALSAFAH

falsafah epistemologi

sudut pandangan barat

sudut pandangan timur

sudut pandangan islam

# data[].attributes.body
NUR NABILAH ZATASHA BINTI MOHD HASSAN

AM2505018633

# data[].attributes.body
3.0 PERKAITAN FILEM DENGAN CABANG FALSAFAH

Rasionalisme: Pengetahuan Melalui Logik

Emperisme: Pengetahuan Berdasarkan Pengalaman

Skeptisisme: Meragui Pengetahuan Yang Tidak Sah

Konstruktivisme Sosial: Pengetahuan Dibentuk Oleh Tekanan Sosial

# data[].attributes.attachment_link.title
Neuroscience uncovers unique brain bond between romantic partners

# data[].attributes.body
4.0 KAITAN FILEM DENGAN ISU SEMASA

Rasionalisme: Pengetahuan Melalui Logik

Emperisme: Pengetahuan Berdasarkan Pengalaman

Skeptisisme: Meragui Pengetahuan Yang Tidak Sah

Konstruktivisme Sosial: Pengetahuan Dibentuk Oleh Tekanan Sosial

# data[].attributes.body
DANISH SHAZLY BIN SHARAZI

AM2505019303

# data[].attributes.body
5.0 CADANGAN PENYELESAIAN TERHADAP ISU SEMASA

Dari Segi Pandangan Individu

Dari Segi Pandangan Masyarakat

# data[].attributes.body
6.0 KESAN FILEM TERHADAP PENONTON DAN MASYARAKAT

Terhadap Individu

Terhadap Masyarakat

# data[].attributes.body
NUR ADLINA SHAFIQAH RAZALI

AM2505019003

# data[].attributes.body
WAN NURBADRINA AUNI BINTI WAN MOHD NASIRUDDIN

AM2505018641

# data[].attributes.headline
RASIONALISME: PENGETAHUAN MELALUI LOGIK 

# data[].attributes.subject
RASIONALISME: PENGETAHUAN MELALUI LOGIK 

# data[].attributes.body
RASIONALISME:

Rasionalisme menegaskan bahawa akal adalah sumber utama pengetahuan.

ADEGAN:

Dalam filem Sheriff, watak Sheriffudin Hussein menggunakan logik untuk menyelesaikan kes ‘Meth Killer’.

CONTOH:

Babak (0:32:16), Sheriff menyedari bahawa pembunuh adalah orang dalam kerana mempunyai akses kepada heirarki organisasi Tony Ifrit yang dianggap sebagai maklumat. Dengan menggunakan logik, beliau menghubungkan petunjuk dan menyelesaikan kes tersebut.

KESIMPULAN:

Filem ini menekankan bahawa logik adalah kunci utama dalam menyelesaikan masalah dan memperoleh kebenaran, sejajar dengan konsep rasionalisme.

# data[].attributes.body
EMPERISME:
Empirisme menegaskan bahawa pengetahuan diperoleh melalui pengalaman seperti pemerhatian atau pengalaman peribadi.

ADEGAN:

Dalam Sheriff, Inspektor Nazri menjadi ‘Meth Killer’ setelah kehilangan orang tersayang iaitu SubInspektor Syazwani, akibat sindiket dadah.

CONTOH:

Babak (0:53:30), Inspektor Nazri diperlihatkan video Inspektor Syazwani diperkosa dan terbunuh. Pengalaman pahit ini mendorong Nazri membenci kejahatan dan bertindak ekstrem mencari keadilan.

KESIMPULAN:

Filem ini menonjolkan bagaimana pengalaman peribadi membentuk kepribadian dan tingkah laku, di mana emosi seperti sedih, marah, dan kehilangan boleh mencetuskan perubahan besar dalam diri seseorang.

# data[].attributes.body
SINOPSIS

Filem Sheriff: Narko Integriti mengisahkan perjuangan Detektif Sheriff, seorang pegawai polis berintegriti tinggi yang ditugaskan untuk menyiasat dan menggempur sindiket dadah terbesar di Malaysia. Dalam usahanya membanteras jenayah terancang ini, Sheriff berdepan pelbagai cabaran, termasuk ancaman keselamatan, pengkhianatan dari dalam pasukan sendiri, dan tekanan emosi akibat kehilangan orang tersayang.

Dibayangi dengan kekeliruan antara tugas dan nilai kemanusiaan, Sheriff terpaksa membuat keputusan sukar untuk menegakkan keadilan dalam sistem yang dipenuhi rasuah dan kepentingan peribadi. Dengan semangat juang dan prinsip yang tidak mudah digoyah, Sheriff berusaha untuk membuktikan bahawa integriti masih relevan dalam dunia penguatkuasaan yang kian tercemar.

Filem ini bukan sekadar menampilkan aksi mendebarkan, tetapi turut membawa mesej mendalam tentang pentingnya kejujuran, keberanian, dan keteguhan prinsip dalam memerangi jenayah dan menjaga maruah negara.

# data[].attributes.headline
SKEPTISISME: MERAGUI PENGETAHUAN YANG TIDAK SAHIH

# data[].attributes.subject
SKEPTISISME: MERAGUI PENGETAHUAN YANG TIDAK SAHIH

# data[].attributes.body
SKEPTISISME:

Skeptisisme menekankan pentingnya meragui dan menyiasat kebenaran sebelum menerimanya.

ADEGAN:

Dalam Sheriff, DSP Sheriff melakukan soal siasat bersama Unit Narkotik PDRM untuk menyiasat ‘Operasi Narko Integriti’.

CONTOH:

Babak (0:36:04), Sheriff mengesyaki Inspektor Nazri sebagai ‘Meth Killer’ kerana mendapat 100% markah soal siasat dan memberi jawapan,alibi dan jalan cerita yang sempurna sama seperti 'Meth Killer'. Sheriff curiga akan tingkah lakunya dan terus mencari bukti tambahan untuk menyokong syak wasangkanya, termasuk memerhatikan perilaku Nazri yang menunjukkan motif serupa dengan 'Meth Killer'.

KESIMPULAN:

Filem ini dengan jelas memperlihatkan betapa penting sikap skeptis sebelum menerima atau membuat sesuatu keputusan, selaras dengan konsep epistemologi ”justified true belief” kepercayaan berasaskan sesuatu yang benar.

# data[].attributes.headline
KONSTRUKTIVISME SOSIAL: PENGETAHUAN DIBENTUK OLEH TEKANAN SOSIAL

# data[].attributes.subject
KONSTRUKTIVISME SOSIAL: PENGETAHUAN DIBENTUK OLEH TEKANAN SOSIAL

# data[].attributes.body
KONSTRUKTIVISME SOSIAL:

Konstruktivisme sosial menekankan bahawa pengetahuan manusia dibentuk oleh konteks sosial dan interaksi dengan orang lain.

ADEGAN:

Dalam Sheriff, ASP Jennifer Wong meracuni ASP Syazlin.

CONTOH:

Babak (1:58:50), ASP Jeniffer Wong meracuni ASP Syazlin untuk melindungi identitinya sebagai anggota Tony Ifrit. Selain itu, dirinya mengetahui banyak rahsia Tony Ifrit dan gerun akan bahaya yang mengancam diri dan anaknya selepas identitinya terbongkar.

Tekanan sosial dan ancaman keselamatan memaksanya menyembunyikan kebenaran.

KESIMPULAN:

Filem ini menunjukkan bagaimana tekanan sosial boleh mempengaruhi tindakan dan cara seseorang membuat keputusan.

# data[].attributes.body
WATAK DAN PERWATAKAN

1. DSP Sheriffuddin “Sheriff” Hussein (Zul Ariffin): Pegawai dari Jabatan Integriti (ISCD) yang bertugas menyiasat insiden “Meth Killer” – pembunuh bersiri dalam kalangan sindiket narkotik

2. Inspektor Nazri / “Meth Killer” (Syafiq Kyle): Anggota Narkotik yang pada awalnya disyaki pembunuh bersiri atas motif membalas dendam kematian tunangnya dan bertindak sebagai vigilante memburu sindiket dadah, namun dibelenggu rasa bersalah hingga mencipta identiti “Meth Killer”

3. Tony Ifrit (Aaron Aziz): Ratu sindiket dadah yang kejam dan memaksa Sheriff untuk bekerjasama untuk mengesan “Meth Killer”

4. ASP Jennifer Wong (Elizabeth Tan): Pegawai CID yang bergelar “tikus”—pengkhianat dalam sistem polis, secara rahsia bekerjasama dengan Tony

5. ASP Syazlin (Azira Shafinaz): Kakak Nazri dalam Narkotik, menjadi kunci terakhir dalam misi “Meth Killer” dan menyimpan identiti serta mengarah Nazri berhenti, tetapi akhirnya menjadi penyelamat

# data[].attributes.body
PERMULAAN

Filem Sheriff: Narko Integriti bermula dengan memperkenalkan Detektif Sheriff, seorang pegawai polis berprinsip dan berdedikasi dalam tugasnya. Dia dikenali dalam pasukan sebagai individu tegas yang tidak bertolak ansur terhadap rasuah dan penyalahgunaan kuasa. Sheriff ditugaskan menyiasat sindiket pengedaran dadah terbesar yang semakin berani beroperasi di ibu kota. Pada awal penyiasatan, Sheriff mula mengumpulkan maklumat bersama pasukannya dan menjalankan beberapa operasi kecil bagi menjejak sumber utama pengedaran dadah. Sheriff menyedari bahawa sindiket ini bukan sahaja beroperasi secara besar-besaran, malah dilindungi oleh individu berpangkat dalam agensi penguatkuasaan sendiri.

# data[].attributes.body
PERKEMBANGAN

Sheriff mula menjalankan siasatan terhadap kegiatan sindiket dadah yang semakin mengancam keselamatan negara. Beliau menggunakan pendekatan taktikal untuk menjejaki rangkaian pengedaran yang licik dan berstruktur. Siasatan membawa Sheriff kepada beberapa operasi serbuan yang berisiko tinggi dan menemui petunjuk penting mengenai dalang sebenar di sebalik jenayah ini. Dalam masa yang sama, tekanan mula dirasai apabila terdapat bukti wujudnya kebocoran maklumat dari dalam pasukan sendiri. Rakan-rakan setugasnya juga mula menunjukkan tingkah laku mencurigakan, mencetuskan rasa curiga dalam diri Sheriff. Beliau terus berpegang kepada prinsip integriti walaupun dilemparkan dengan tuduhan dan ugutan. Dalam usaha mendapatkan bukti kukuh, Sheriff sanggup menyamar dan mengambil risiko demi membongkar jaringan dalaman sindiket tersebut.

# data[].attributes.body
KONFLIK

Apabila Sheriff berdepan cabaran membanteras sindiket dadah yang sangat berpengaruh dan kejam. Dalam usahanya menegakkan undang-undang, Sheriff mendapati bukan sahaja musuh berada di luar, tetapi juga dalam kalangan anggota polis sendiri. Sheriff terpaksa membuat pilihan sukar antara menuruti arahan atasan atau mempertahankan prinsip integritinya. Keadaan menjadi semakin rumit apabila rakan seperjuangannya turut menjadi mangsa akibat keputusan yang diambil. Emosi, tekanan mental, dan ancaman fizikal menjadikan perjuangan Sheriff semakin getir. Namun, Sheriff tidak berganjak daripada pendiriannya, sekali gus mencetuskan pertentangan hebat dengan ketua sindiket dan pengkhianat dalam pasukan.

# data[].attributes.body
KLIMAKS

Sheriff mendapat maklumat penting mengenai lokasi persembunyian ketua sindiket dadah yang telah lama diburunya. Operasi besar-besaran dilancarkan, namun keadaan menjadi semakin genting apabila Sheriff menyedari terdapat pengkhianat dari dalam pasukan yang membocorkan maklumat. Dalam suasana penuh tekanan dan bahaya, Sheriff dan pasukannya diserang hendap ketika sedang menjalankan serbuan. Tembakan bertalu-talu berlaku, menyebabkan beberapa anggota polis tercedera dan suasana menjadi kelam-kabut. Sheriff tetap tenang dan meneruskan perjuangannya walaupun nyawanya terancam. Dalam detik mendebarkan, beliau berjaya menumpaskan ketua sindiket selepas pertarungan sengit. Namun, harga yang dibayar amat tinggi apabila rakan seperjuangannya terkorban dalam pertempuran tersebut. Detik ini menjadi titik perubahan penting dalam diri Sheriff, yang menguatkan tekadnya untuk terus menegakkan keadilan tanpa kompromi.

# data[].attributes.attachment_link.description
Get access to files anywhere through secure cloud storage and file backup for your photos, videos, files and more with Google Drive.

# data[].attributes.body
PENGAKHIRAN

Setelah melalui pelbagai cabaran dan pengkhianatan, Sheriff akhirnya berjaya melaksanakan operasi besar-besaran untuk menumpaskan sindiket dadah. Dalam serbuan tersebut, berlaku pertempuran sengit antara pasukan polis dan kumpulan penjenayah bersenjata. Sheriff hampir terkorban, namun dengan keberanian dan kepintaran, beliau berjaya menewaskan ketua sindiket. Pengkhianat dalam pasukan turut berjaya didedahkan dan dibawa ke muka pengadilan. Meskipun kehilangan rakan seperjuangan dan mengalami kecederaan, Sheriff kekal tabah. Integritinya dalam menegakkan keadilan akhirnya mendapat pengiktirafan. Filem ini diakhiri dengan Sheriff direnungi sebagai simbol kejujuran dalam dunia kepolisan yang penuh cabaran.

# data[].attributes.attachment_link.description
Get access to files anywhere through secure cloud storage and file backup for your photos, videos, files and more with Google Drive.

# data[].attributes.body
5.0 CADANGAN PENYELESAIAN TERHADAP ISU SEMASA

# data[].attributes.headline
Rasuah dan Integriti dalam Pasukan Polis (Rasionalisme)

# data[].attributes.subject
Rasuah dan Integriti dalam Pasukan Polis (Rasionalisme)

# data[].attributes.body
Rasuah dalam Polis dan Filem Sheriff

Rasuah polis merosakkan kepercayaan masyarakat terhadap penguatkuasaan. Filem Sheriff menggambarkan dilema ini melalui watak utama yang ditugaskan membersihkan pasukan, selari dengan Rasionalisme, yang menekankan logik dan fakta.

Babak dan Dialog:

Babak: Sheriff menyiasat pegawai berpangkat tinggi yang memiliki aset melebihi pendapatan atau menerima wang daripada dalang jenayah.

Dialog: "Tuan, integriti bukan sekadar perkataan. Ia adalah tanggungjawab. Jika kita sendiri makan suap, siapa lagi akan percaya pada undang-undang?"

Kes Rasuah Berkaitan:

Pada 2024, dua pegawai kanan Bukit Aman didakwa menerima RM1.25 juta untuk menutup siasatan pembelian senjata api oleh warga Israel dan aktiviti kripto mencurigakan. Kes ini didakwa di bawah Seksyen 16(a)(B) Akta SPRM 2009, dengan hukuman maksimum 20 tahun penjara dan denda lima kali nilai suapan—tindakan berasaskan rasionalisme untuk mengekalkan ketertiban sistem.

Perkaitan dengan Sheriff:

Sindiket Dilindungi – Tony Ifrit kebal kerana sokongan pegawai korup, membuktikan bahawa rasuah melemahkan struktur sosial jika tidak dikawal secara logik.

Ancaman Keselamatan – Seperti dalam filem, kes rasuah membolehkan penyeludupan senjata, menegaskan kepentingan tindakan berasaskan fakta untuk kestabilan nasional.

Peranan JIPS & SPRM – Filem ini mengangkat cabaran badan penguatkuasaan menyiasat anggotanya, selari dengan rasionalisme yang menuntut keadilan berdasarkan bukti.

Jenayah Terancang dan Sindiket Dadah:

Malaysia menghadapi cabaran besar dalam membanteras sindiket dadah licik. Filem ini menunjukkan bagaimana rasuah dalam institusi menghalang usaha penguatkuasaan, selari dengan rasionalisme yang menekankan logik dan ketelusan sebagai kunci penyelesaian.

[VIDEO] Dua pegawai polis didakwa kes rasuah RM1.25 juta untuk tutup kes - Sinar Harian

# data[].attributes.attachment_link.title
Integriti penting dalam kalangan pegawai dan anggota polis - CariDotMy

# data[].attributes.attachment_link.description
Find high-quality images, photos, and animated GIFS with Bing Images

# data[].attributes.headline
Keadilan dan Prinsip "No One Is Above The Law" (Skeptisisme)

# data[].attributes.subject
Keadilan dan Prinsip "No One Is Above The Law" (Skeptisisme)

# data[].attributes.body
Masyarakat mahukan keadilan sama rata. Apabila individu berkuasa kebal undang-undang, kepercayaan terhadap sistem kehakiman terjejas. Filem Sheriff menekankan integriti tanpa mengira status, mencerminkan skeptisisme, yang meragui kuasa tanpa asas kukuh.

Babak dan Dialog:

Babak: Sheriff menyiasat tokoh berpengaruh dan membawanya ke muka pengadilan.

Dialog: "Saya tak peduli pangkat awak. Di mata undang-undang, awak sama macam penjenayah lain."

Contoh Isu Semasa: Skandal 1MDB

Pada 2022, Mahkamah Persekutuan mengekalkan hukuman 12 tahun penjara dan denda RM210 juta terhadap Najib Razak, memperkukuh prinsip keadilan tanpa mengira status—selari dengan skeptisisme yang mempersoalkan autoriti tanpa legitimasi.

Perkaitan dengan Sheriff:

Legitimasi Kuasa – Sheriff menunjukkan keadilan mesti ditegakkan tanpa kompromi.

Institusi dan Integriti – EAIC menyokong mesej filem tentang ketelusan penguat kuasa.

Pendidikan Sivik – Filem ini mengajak masyarakat mempersoalkan sistem yang tidak telus.

Skeptisisme dalam Sheriff menggalakkan pemikiran kritikal terhadap keabsahan kuasa, menekankan keadilan yang mesti berlandaskan bukti dan ketelusan.

Skandal 1MDB: Kronologi kes perbicaraan Najib

# data[].attributes.attachment_link.title
M’sian Photoshops Ex-PM, Najib Razak Into Popular Prison Movies & TV ...

# data[].attributes.body
Filem kepolisan sering dikritik kerana terlalu idealistik, seolah-olah menutup kelemahan sebenar. Pengarah Syafiq Yusof berusaha mengubah naratif dengan menampilkan kedua-dua sisi pasukan polis—kebaikan dan kelemahan—sebagai respons kepada permintaan masyarakat untuk penceritaan yang lebih realistik. Perspektif ini selari dengan konstruktivisme sosial, yang menegaskan bahawa pengetahuan dan persepsi masyarakat terhadap kepolisan dibentuk oleh tekanan sosial dan pengalaman kolektif.

Contoh Babak dan Dialog:

Babak: Pegawai polis membincangkan dilema etika dan kesukaran mempercayai rakan sekerja.

Dialog: "Kadang-kadang lagi susah nak lawan orang dalam daripada penjenayah betul."

Isu Semasa Berkaitan:

Kajian Universiti Putra Malaysia menunjukkan pelanggaran integriti dalam PDRM masih berlaku, termasuk rasuah, pemerasan, penyalahgunaan dadah, dan kecuaian tugas. Filem Sheriff berani menampilkan naratif lebih jujur tentang dilema moral dan pengkhianatan dalaman dalam institusi penguatkuasaan, menggambarkan bagaimana persepsi masyarakat terhadap integriti polis terbentuk melalui tekanan sosial dan kejadian berulang.

Perkaitan Lebih Mendalam:

Anjakan Paradigma – Jika dulu skrip kepolisan cenderung menutup sisi gelap, kini PDRM membenarkan pendekatan lebih realistik, mencerminkan konstruktivisme sosial yang membentuk persepsi masyarakat tentang kepolisan.

Sambutan Penonton – Kutipan RM16.3 juta dalam lima hari menunjukkan penghargaan masyarakat terhadap penceritaan reflektif, memperlihatkan bagaimana budaya filem mampu mengubah persepsi kolektif terhadap institusi penguatkuasaan.

Medium Reformasi Budaya – Sheriff membuka wacana tentang ketelusan dan akauntabiliti, membuktikan bahawa tekanan sosial boleh menjadi pemangkin kepada perubahan sistemik dalam institusi penguatkuasaan.

https://journalarticle.ukm.my/21820/1/63301%20210226%202%20PB%20Faktor%20Pelanggaran%20Integriti.pdf

# data[].attributes.attachment_link.title
Serah Bagasi Berisi Lebih RM500,000 Kepada Polis, Kejujuran ’Abang ...

# data[].attributes.headline
Isu Semasa Yang Boleh Dikaitkan dengan Jenayah Terancang dan Dadah yang Berleluasa (Emperisme)

# data[].attributes.subject
Isu Semasa Yang Boleh Dikaitkan dengan Jenayah Terancang dan Dadah yang Berleluasa (Emperisme)

# data[].attributes.body
Geng 360 Devan ialah satu daripada 72 kumpulan jenayah terancang diwartakan bawah Akta Pertubuhan 1966. Dengan lebih 100 ahli, mereka menguasai pengedaran dadah dari Selatan Semenanjung hingga Pulau Pinang. Seramai 82 ahli ditangkap, 63 didakwa, dan beberapa dikenakan tindakan bawah Akta POCA—membuktikan bahawa pemahaman tentang operasi mereka diperoleh melalui emperisme, iaitu pengalaman dan pemerhatian pihak berkuasa.

Seperti sindiket Tony Ifrit dalam Sheriff, mereka beroperasi secara sistematik dengan perlindungan orang dalam, menjadikan mereka kebal daripada tindakan undang-undang—realiti yang hanya difahami melalui pengalaman berulang tentang rasuah dalam institusi.

Perkaitan dengan Filem Sheriff:

Sindiket Korporat – Sama seperti Tony Ifrit, Geng 360 Devan berstruktur rapi, bukan sekadar kumpulan jalanan, membuktikan emperisme dalam memahami jenayah terancang.

Maklumat Bocor – Dalam Sheriff, operasi polis gagal akibat rasuah, seperti kes sebenar di mana kelemahan sistem hanya dikenali melalui pengalaman siasatan berulang.

Ancaman Skala Besar – Dengan 141,000 kes dadah dan 163,000 tangkapan pada 2023, filem ini mencerminkan realiti sindiket seperti Geng 360 Devan—suatu krisis yang difahami melalui emperisme.

Geng 360 Devan miliki 110 ahli kuasai kegiatan edar dadah - Kosmo Digital

# data[].attributes.attachment_link.title
Polis KL Bongkar 'Geng Sakai' Aktif Edar Dadah dan Jenayah Terancang

# data[].attributes.attachment_link.description
Find high-quality images, photos, and animated GIFS with Bing Images

# data[].attributes.body
MEMPERKUKUHKAN INTEGRITI DIRI DALAM PENGUATKUASAAN

Watak Sheriff menunjukkan bahawa pegawai individu yang berpegang pada nilai integriti mampu menolak sogokan dan mendedahkan salah laku. Individu perlu diperkasa melalui latihan etika secara berkala dan motivasi dalaman untuk menolak korupsi. Sokongan moral dan perlindungan kepada 'whistleblower' turut membantu individu kekal teguh dalam prinsip keadilan.

KEBERANIAN BERTINDAK DI LUAR PROSEDUR DEMI KEADILAN

Sheriff menunjukkan tindakan individu yang melangkaui batas prosedur demi menegakkan keadilan apabila sistem sedia ada gagal. Individu perlu diberi pendedahan mengenai hak dan batas undang-undang agar mereka dapat bertindak secara bertanggungjawab dalam situasi mendesak.

# data[].attributes.body
MENERAPKAN NILAI INTEGRITI DALAM KOMUNITI

Masyarakat memainkan peranan penting dalam memupuk budaya tidak bertolak ansur terhadap rasuah. Program kesedaran, pendidikan sivik, dan penglibatan dalam aktiviti antirasuah boleh diterapkan melalui NGO dan sekolah. Filem seperti Sheriff: Narko Integriti boleh dijadikan bahan perbincangan awam untuk menanamkan kesedaran sivik.

MENYOKONG PEMBANTERASAN SINDIKET MELALUI KERJASAMA KOMUNITI

Ancaman sindiket dadah boleh ditangani lebih berkesan dengan penyertaan masyarakat dalam melaporkan aktiviti mencurigakan. Kerjasama erat antara masyarakat dan pihak berkuasa boleh diwujudkan melalui sistem pelaporan yang telus dan mudah diakses.

REFORMASI SISTEM KEADILAN MELALUI TEKANAN MASYARAKAT

Tekanan masyarakat terhadap institusi kehakiman dan kerajaan boleh mendorong reformasi sebenar. Masyarakat harus dididik untuk bersuara dan menuntut keadilan melalui saluran sah agar wujud sistem penguatkuasaan dan kehakiman yang lebih adil dan bebas daripada pengaruh politik.

KEMPEN KESADARAN SECARA BERTERUSAN

Masyarakat harus didedahkan kepada bahaya dadah dan kepentingan menyokong undang-undang melalui kempen pendidikan di sekolah, media sosial, dan pusat komuniti. Filem ini boleh dijadikan contoh dalam menyampaikan mesej moral yang kuat melalui seni.

# data[].attributes.headline
6.0 KESAN FILEM TERHADAP PENONTON/MASYARAKAT 

# data[].attributes.subject
6.0 KESAN FILEM TERHADAP PENONTON/MASYARAKAT 

# data[].attributes.body
Dari segi individu, filem Sheriff: Narko Integriti memang beri kesan kuat, terutama dari segi kesedaran diri dan nilai moral. Bila tengok watak Sheriff yang berani dan tegas lawan rasuah, kita rasa terinspirasi nak jadi orang yang jujur dan berprinsip. Dia tetap dengan pendirian walaupun kena ugut dan dikhianati, dan itu buat kita sedar pentingnya ada kekuatan dalaman bila berdepan cabaran.

Apa yang paling menarik, keberanian Sheriff bertindak demi keadilan tunjuk yang perubahan boleh bermula dari satu tindakan yang ikhlas. Filem ni juga ajar kita supaya jangan percaya bulat-bulat apa yang kita dengar, tapi belajar fikir dan semak sendiri. Pendek kata, filem ni bukan sekadar hiburan tapi beri pengajaran untuk kita jadi individu yang lebih matang dan bertanggungjawab.

# data[].attributes.body
Dari sudut masyarakat, filem Sheriff: Narko Integriti buka mata orang ramai tentang apa yang sebenarnya berlaku dalam institusi penguatkuasaan, terutamanya isu rasuah, salah guna kuasa dan pengkhianatan dari dalam. Ia tunjuk bahawa kalau tiada integriti, institusi yang sepatutnya jaga rakyat pun boleh rosak. Filem ni beri mesej yang jelas – masyarakat tak boleh bergantung pada pihak berkuasa saja, kita sendiri kena ambil peranan untuk tegakkan keadilan. Ia galakkan orang ramai untuk berani bersuara, tuntut ketelusan dan bantu pantau salah laku yang berlaku. Jalan cerita yang realistik juga sesuai dijadikan bahan perbincangan, terutama dalam kalangan pelajar dan komuniti, supaya lebih ramai sedar pentingnya integriti dan tanggungjawab bersama dalam melawan rasuah.